Ha HIV/Aids e ama bophelo ba hao ...

Ha o a lebalwa

Mohlomong o e mong wa dimilione tsa batho naheng ya rona bao HIV/Aids e fetohileng nnete. Jwalo ka ba bangata ba angwang ke HIV/Aids, mohlomong o na le bothata ba maikutlo a kang tlontloloho, kgalefo le ho kgathala matla le tahlehelo, ka tshabo ya hore wena le ba haufi le wena le tla furallwa.

Modimo o a o kgathalla

Bibele e re bontsha hore Modimo o na le le lerato le ikhethileng le kgathallo ho bohle ba furaletsweng le ba kgesehileng setjhabeng. Ha o ikutlwa o kgesehile, Modimo o a o etela.

Modimo ke setshabelo sa rona

le matla a rona;

ke thuso e teng kamehla,

thuso matshwenyehong.

Dipesalema 46:2

“Tloong ho nna, lona bohle ba kgathetseng, ba imetsweng, mme ke tla le kgatholla. Itjariseng joko ya ka, le ithute ka nna, kahobane ke mosa, ke na le pelo e ikokobeditseng, mme le tla fumana phomolo. Joko ya ka e bonolo, mme thoto ya ka e bobebe.”

Matheu 11:28-30

Modimo o tlile lefatsheng ho ba Mopholosi wa lona, e seng ho le ahlola

“Modimo o ratile lefatshe hoo a le neileng Mora wa hae ya tswetsweng a inotshi, hore e mong le e mong ya dumelang ho yena, a se ke a timela, a mpe a be le bophelo bo sa feleng. Modimo ha a a ka a roma Mora wa hae lefatsheng ho ahlola lefatshe, empa e le hore lefatshe le pholoswe ka yena. Ya dumelang ho yena ha a ahlolwe.”

Johanne 3:16-18a

“Ke a tseba:

Mopholosi wa ka o a phela,

qetellong o tla ema a mpakele.

Leha tlalo la ka

le tla be se le bodile,

ka mahlo Modimo ke tla mmona

ke se mmeleng ona;

ke yena eo

ke tla fela ke mmone ka seqo,

ke mmone ka mahlo a ka

ke sa romeletsa.

Ka pelo ya ka yohle

ke labalabela hoo!”

Jobo 19:25-27

Dithapelo tsa tshepo ho ba bolaetsehang

“O se ke wa tshaba,

hobane ke na le wena,

o se tsielehe,

hobane ke Modimo wa hao.

Ke tla o matlafatsa,

ke be ke o thuse,

ke o tshehetse

ka tsoho la ka le letona,

ka tsoho le letona

le etsang ho loka.”

Esaya 41:10

Morena wa kgotso ka sebele a ke a le fe kgotso kamehla le ka mekgwa yohle.

2 Bathesalonika 3:16a

Letsetsa Setsi sa thuso ho 0800 012 322 kapa kereke ya hao e haufi bakeng sa keletso.

*Ditemana tsa Bibele di nkilwe Bibeleng ya Sesotho ya 1989.

E phatlaladitswe le ho ajwa ke Mokgatlo wa Bibele wa Afrika Borwa.

www.biblesociety.co.za

Bibles and audio Bibles are available on the BibleSA-app